Imtella' Jannar 11, 2022 - Aġġornata 11 Ta' Jannar, 2022 6:56pm Testijiet għall-għarrieda li saru fil-ħabs ta' Kordin is-sena li għaddiet urew li inqas minn nofs wieħed fil-mija insabtu pożittivi għad-droga. Dan joħroġ minn tweġiba parlamentari li l-Minsitru għall-Intern, sigurtà nazzjonali u infurzar tal-liġi Byron Camilleri ta lid-deputat Nazzjonalsita Beppe Fenech Adami. Il-Ministru Camilleri qal li l-Gvern iħaddem politika li jżomm il-ħabs ta' Kortdin ħieles mid-droga bi 3,347 test għal droga fil-ħabs isiru fis-sena 2021. Huwa qal li kien hemm 15-il persuna li nstabu pożittivi u li ħamsa minnhom instabu fl-aħħar tliet xhur tas-sena. Qal li dan ifisser li kien hemm 0.45 fil-mija biss mit-testijeit kollha li rriżultaw li persuna nstabet pożittiva għad-droga.